 Dibu Ojerinde: Ìdí ti ICPC fi fi panpẹ ọba mú ọgá àgbà àjọ Jamb tẹlẹ rí. Wọn fi ẹsùn kan pé ó ṣe owó ẹẹdẹgbẹrún mílíọnù náírà mọkumọku lásìkò tó n ṣe adari àjọ JAMB. Ọjọ ajé ni ikọ ICPC mú Dibu Ojerinde ni ìlú Abuja pé ó kó owó Jamb àti Neco jẹ. Farmers Herders Crisis: Rẹrẹ rún, ẹmí àti dúkìá ṣòfò lágbègbè Ariwa Yewa Wọn ti ti mọ àgọ ICPC fún ìfọrọwánilẹnuwò fún oníruurú ẹsùn to fi mọ pípe ara ẹni ti ǹkan ti kò jẹ, ṣíṣi agbára lò, kíko owo ilú pama lanà àìtọ, àisan owó orí àti píparọ fún àwọn òṣìṣẹ ìjọba. Wọn tun fẹsùn kán péó n gbé kọngila irọ fún ilẹ iṣẹ Shell ti kò si ọnà láti wádìí. Gẹgẹ bí àtẹjáde ti ICPC fi síta lọsàn òní láti ọwọ agbẹnusọ rẹ, Azuka Ogugua, ó ni Ojerinde gbé kọngila láti pèsè lẹẹdì àti ìrésà ni irínwo àbọ mílíọnù naira fun ìkọọkan fún ilé iṣẹ Double 07 Concept Limited àti Pristine Global Ltd láàrín 2013 àti 2014 lásìkò tó jẹ adarí Jamb. Àjọ náà tún sọ pé, kò sí ẹrí pé àwọn ilé iṣẹ náà pèsè àwọn ǹkan náà, bákan náà ni kò si ẹni tó ri agbaṣẹṣe ọhún Bákan náà ni ó tún gbé iṣẹ fún Solid Figures Limited, Holywalk Limited àti àwọn ilé iṣẹ míìràn tí kò si sí ẹni to le tọka sí ṣíṣe rẹ. Ọjọgbọn Ojerinde wà ni àgọ wa, à ko sì ni pẹ gbe lọ sí ilé ẹjọ tí a bá ti pari ìwádìí wa. Tí ẹ ò bá gbàgbọ ìjọba àpapọ ti gba àwọn ǹkan iní rẹ lẹyin adájọ Ijeoma Ojukwu dá ẹjọ pé ki wọn gba ǹkan ìní rẹ. Ọjẹrinde ni adari àjọ Jamb lọdun 2007 si 2016 sùgbọn lẹyìn tó kúrò ni Ishaq Oloyede kó bílíọnù márùn náírà fún ìjọba owó ti Oloyede ko kó fun ìjọba ni ọdún mẹsàn to fi ṣe àdarí àjọ náà. : Àjọ tó n ri sí ìwà àjẹbánu ní Nàìjíríà ti fi panpẹ ọba mú alákoso àgbà fún àjọ tó n rí sí ìdáwò ìgbàníwọlé si fásitì JAMB tẹlẹ rí ọjọgbọn Dibu Ojerinde. 